جەنگی پردی ستێرلینگ
|ئەم وتارە ھەتیوە، چوونکە تەنیا چەند وتارێک یاخود ھیچ وتارێک .


تکایە بە زیادکردنی بەستەر لە وتارە یارمەتی بدە. (حوزەیران ٢٠١٧)
جەنگی پردی ستێرلینگ لەنێوان شانشینی ئینگلترا و شانشینی سکۆتلەندا بەڕێوەچوو یەکەم جەنگی سەربەخۆیی سکۆتلەندا بوو. لە ۱۲۹۷/۹/۱۱ هێزەکانی ئەندریۆ مۆڕای و ویلیام واڵاس شکستیان بەهێزەکانی ئێرلی سێری و هیو کریسینگام هێنا لەناوچەی ستێرلینگ نزیک ڕوباری فۆرس. پێش ئەم جەنگە ئێرلی سێری و هێزەکانی سەرکەوتبون بەسەر خانەدانەکانی سکۆتلەندا لەجەنگی دەنبار ئەمەش وای کرد زیاتر بچنە ناو سکۆتلەنداوە، بەڵام لە ئابی ۱۲۹۷ مۆڕای و واڵاس نزیک ببوونەوە لەکۆنتڕۆڵ کردنی تەواوی باکوری سکۆتلەندا لەو کاتەشدا ئێرلی سێری هێزەکانی بردە ناوچەی بێروێک لەنزیک دەنبار چونکە ئەو ناوچەیە تاکە دەروازەبوو بۆ چوونە بەشی باکوری سکۆتلەندا.
ڕوودانی جەنگەکە[دەستکاری]
لە ناوچەی ستێرلینگ و لەنزیک پردی ستێرلینگ هێزەکانی ئینگلترا بە فەرماندەیی ئێرلی سێری و هیو کریسینگام ڕووبەڕووی هێزەکانی سکۆتلەندا بوونەوە. هێزەکانی ئینگلترا لە ۹هەزار سەرباز پێکهاتبوو کە ۲هەزاریان سەربازی سواری بوون و ۷هەزاریان پیادەبوون وە لەبەرامبەریشدا هێزەکانی سکۆتلەندا لە ٥٦٠٠ بۆ ٦٣٠٠سەرباز پێکهاتبوو کە ۳۰۰یان سەربازی سواری بوون وە ٥ هەزار بۆ ٦ هەزار سەرباز پیادەبوون، شەڕێکی خوێناوی ڕویدا و ئینگلیزەکان سەرەتا هێرشیان برد و هێزەکانی سکۆتلەنداش وەڵامیان دانەوە و پێکدادانێکی قورس ڕویدا ژمارەیەکی زۆر کوژراو و برینداری لێکەوتەوە و لەئەنجامدا سکۆتلەندیەکان سەرکەوتن و ئینگلیزەکان شکان بەمەش واڵاس و هێزەکەی توانیان چەند ناوچەیەکی تری سکۆتلەندا ئازادبکەن و دەسەڵاتی ئینگلیزی تێدا نەهێڵن.
قوربانیان[دەستکاری]
- سکۆتلەندا
- ژمارەی کوژراوانی سکۆتلەندیەکان نەزانراوە و چونکە خۆیان سەرکەوتوون و ژمارەی کوژراو و برینداربووانی خۆیانیان ئاشکرانەکردووە
- ئینگلترا
- ۱۰۰ سەربازی سواری کوژران
- ٥٠٠٠ سەربازی پیادە کوژران
سەرچاوە[دەستکاری]
ویکیپیدیای ئینگلیزی
|ئەم وتار ھیچ پۆلێکی لەخۆ نەگرتووە. تکایە یارمەتی بدە بە زیادکردنی پۆلێک بۆ ئەوەی پێڕست بکرێت لەگەڵ وتار لێکچووەکان. (نیسان ٢٠١٧)|